stanford-oval/wikipedia huggingface dataset:
אלכסנדר ווצ'יץ'
מדיניותו > היחסים עם קרואטיה

בשנת 1995 ביקר ווצ'יץ' יחד עם וויסלב ששל בקנין, שהייתה תחת שליטת המורדים הסרבים של הרפובליקה הסרבית קראינה כדי למחות נגד התוכנית Z-4. בשנת 2007 תקף ווצ'יץ' את הליגה הדמוקרטית של הקרואטים בוויבודינה וכינה אותה סניף של המפלגה דמוקרטית הקרואטית, שהייתה אז מפלגת השלטון בקרואטיה. בשנת 2008 אחרי הקמת המפלגה הפרוגרסיבית החדשה, הצהיר שהשאיפה ל"סרביה גדולה" על חשבון קרואטיה אינה שוב מציאותית. באותה שנה עורר מחלוקת בגלל ביקורו אצל הסרבים בקרואטיה.
מדיניותו > רצון לפיוס עם המוסלמים בבוסניה

לפי הזמנת ממשלת בוסניה הסכים ווצ'יץ' לבוא לטקס השנתי באתר הזיכרון לטבח ההמוני בסרברניצה. אחרי שהגיע לסרברניצה ב-11 ביולי 2015 על מנת לכבד את זיכרון הקרבנות, הותקף ווצ'יץ' באתר באבנים, בקבוקים וחפצים אחרים תוך קריאות "אללהו אכבר" ו"תמות, צ'טניק!" ונאלץ להימלט מהמקום.
הערות שוליים

↑  D.Gruijć 2008 Vreme
↑  על ניצחונו בבחירות לנשיאות, באתר העיתון "לה מונד", 2 באפריל 2017
↑  טלי גולדשטיין‏, הבחירות בהונגריה ובסרביה מוכיחות: לא כולם שונאים את פוטין, באתר וואלה, 4 באפריל 2022
↑  Vučić tightens grip in Serbian election marred by fraud claims, POLITICO, ‏2023-12-17 (באנגלית)
↑  מהומות בבלגרד אחרי טענות לגניבת הבחירות. סרביה מקבלת גב מפוטין: "המערב לא יאהב את זה", באתר ynet, 25 בדצמבר 2023
| --- | --- |
בקרת זהויות :  PLWABN: 9810629346305606  GND: 1110988370  LCCN: no2016151143  VIAF: 19147121678626390910   WorldCat (עם VIAF): 19147121678626390910
אוריון (קבוצת כוכבים)

.
| אוריון Orion |
| --- | --- |
  מפת קבוצת הכוכבים אוריון
 סמליות:  אוריון, הצייד המיתולוגי
 עלייה ישרה:  5 שעות
 נטייה:  °‏5
 שטח נראה:  יככ מעלות מרובעות
 דירוג שטח נראה:  במקום ה־26
 מספר כוכבים בבהירות נראית < 3:  8
 הכוכב הבהיר ביותר:  ריג'ל (β באוריון)
 בהירות נראית הכוכב הבהיר:  0.12
 מטר מטאורים:  אוריונידים  χ אוריונידים
 מערכות כוכבים גובלות:  תאומים  שור  ארידנוס  ארנבת  חד קרן
 נראית בין קוי הרוחב °‏85 ו־°‏75 מומלץ לצפות בשעה 21:00 במהלך חודש ינואר
אוריון או הצייד (מיוונית עתיקה: Ὠρίων; בעברית: כסיל) הוא קבוצת כוכבים בולטת, שחולקת את תואר קבוצת הכוכבים הידועה ביותר עם הדובה הגדולה. משום שהקבוצה קרובה לקו המשווה השמימי, ניתן לראות אותה כמעט מכל מקום בעולם, והיא שימושית מאוד לאיתור כוכבים אחרים. צופה הממוקם בישראל יוכל לראות את קבוצת אוריון בשעות הערב באוקטובר ובנובמבר בכיוון מזרח, ובדצמבר עד מרץ בכיוון דרום.
GJ 3379 הוא הכוכב הקרוב ביותר בקבוצת כוכבים זו.
מאפיינים בולטים

קבוצת הכוכבים אוריון עשירה בכוכבים בהירים ובגרמי שמיים עמוקים. כוכביה החשובים הם:
מייסה (λ באוריון), הוא ראשו של אוריון.
ביטלג'וז (α באוריון), בכתפו של אוריון, הוא על-ענק אדום שהיקפו גדול מהיקף מסלולו של מאדים. ביטלג'וז מהווה נקודה בתוך משושה החורף.
בלאטריקס (γ באוריון), (אשה לוחמת) בלטינית, נמצא בכתפו השמאלית של אוריון.
אלניטק, אלנילם ומינטקה (ζ (זטא) באוריון, ε באוריון ו-δ באוריון בהתאמה) נקראים "חגורת אוריון". קל לזהות את אוריון באמצעות איתור שלושה כוכבים בהירים אלו בשורה. במיתולוגיה הסינית הם נקראים '"הקורה המאזנת"', ובמיתולוגיה הנורדית '"שרביט פרייה"'. בארגנטינה, אורוגוואי, ברזיל ובפיליפינים הם נקראים שלוש המריות (Las Tres Marías)
סיף (κ באוריון) הוא ברכו הימנית של אוריון.
ריג'ל (β באוריון), ברכו השמאלית של אוריון, הוא על-ענק כחול ואחד מהכוכבים הבהירים ביותר בכיפת השמיים. הוא הכוכב השישי בבהירותו בכל השמיים למרות מרחקו הגדול מאיתנו - כ 800 שנות אור והוא אחד מקודקודי משושה החורף. לריג'ל ישנם שני בני-לוויה שקשה לראותם.
נאיר אל-סיף (ι באוריון) נמצא בקצה חרבו של אוריון.
מלבד ביטלג'וז וריגל, הכוכבים העיקרים במערכת אוריון דומים זה לזה בגיל ובתכונות. דבר זה מלמד שייתכן שמקורם משותף.
מאפיינים בולטים > זיהוי כוכבים בעזרת חלקי אוריון

אוריון שימושי מאוד לאיתור כוכבים אחרים. על ידי המשך קו החגורה דרום-מזרחה אפשר למצוא את סיריוס (α בכלב גדול), ועל ידי המשכו צפון-מערבה נמצא את אלדברן (α בשור). הקו לפאתי מזרח דרך הכתפיים מציין את כיוונו של פרוקיון (α בכלב קטן), והקו מריג'ל דרך ביטלג'וז מצביע לעבר קסטור ופולוקס, α בתאומים ו-β בתאומים.
מאפיינים בולטים > זיהוי כוכבים בעזרת חלקי אוריון > חץ הצפון

השימוש הידוע ביותר הוא למציאת כוכב הצפון באמצעות "חץ הצפון". הזווית החדה בחגורת הצייד (הזווית בין הקו: ζ באוריון, ε באוריון, δ באוריון והקו η באוריון, δ באוריון) נראית כראש חץ, והקצה העליון של החרב (הקו: δ, M42 באוריון) נראה כגוף החץ. החץ מצביע תמיד על כוכב הצפון בסטיה של קצת מעל 10 מעלות.
גרמי שמיים עמוקים

"חרבו" של אוריון תלויה על "חגורתו", ומורכבת מהכוכבים ι (יוטא) באוריון, θ (תטא) באוריון, 42 באוריון ו-45 באוריון. θ באוריון הוא כוכב משושה, וגם בטלסקופ קטן ניתן לראות ארבעה מכוכביו, שמכונים "טרפז" ונמצאים בלב ערפילית אוריון (M42). זוהי ערפילית מרהיבה שניתן לזהות בעין לא-מזוינת כעצם שאינו כוכב. ניתן לצפות בה באמצעות משקפת.
עוד ערפילית ידועה היא ערפילית ראש הסוס, IC 434, ליד ζ באוריון (אלניטק). היא מכילה ענן אבק אפל שצורתו נותנת לערפילית את שמה.
מלבד ערפיליות אלו, סקירת אוריון בטלסקופ קטן תגלה עושר רב של גרמי שמיים עמוקים מעניינים, ביניהם M43 וערפילית הלהבה.
היסטוריה

אוריון זוהה כבר בימי-קדם בזכות כוכביו הבוהקים, אם כי תרבויות שונות ראו אותו באופנים שונים.
השומרים הקדמונים ראו בדגם הכוכבים האוריוני 'כבשה', בעוד הסינים הקדמונים הכניסו את אוריון לגלגל המזלות בן 28 המזלות שלהם, קסיו (宿). כנראה בשל חגורת אוריון, שמה הסיני של הקבוצה הוא שן (參), כלומר שלוש (ראה קבוצות כוכבים סיניות).
במצרים העתיקה הכוכבים נחשבו מנחה לאל אוסיריס. שלוש הפירמידות הגדולות בגיזה תואמות לחגורת אוריון, קרי - אוסיריס.
היסטוריה > בספרות היהודית

בתנ"ך מופיעה קבוצת הכוכבים "כסיל" בספר איוב ובעמוס, ויש המזהים שמדובר באוריון. המילה המקראית היא במשמעות טיפש או מכוסה עיניים: "החכם - עיניו בראשו, והכסיל - בחושך הולך" (קהלת) "ואת היותרת על הכסלים" (ויקרא). אם אמנם אוריון הוא זיהוי כסיל, הרי שמשמעותו מכוסה, וזאת משום שהופעתו בחורף בימים מעוננים. במדרש בתלמוד הבבלי (ברכות, פרק הרואה), הכסיל מזוהה עם הקיץ דווקא. לכן, היו שזיהו את כסיל בקבוצת המחרשה הקטנה - השם הקדום לעגלה הקטנה.
בפיוטים ימי ביניימים שונים מופיע הכסיל, כאחד מהמראות הבהירים, כך לדוגמה בפיוט מראה כהן ליום הכיפורים. בספרות הקבלה לכסיל יש כוחות חימום - בעקבות המדרש, ובעיקר במשמעותו השנייה כרשע במשלי ואיוב.
במיתולוגיה היוונית

על קבוצת הכוכבים אוריון ישנם מספר סיפורים במיתולוגיה היוונית.
לפי סיפור אחד, אוריון הכריז על עצמו כצייד הגדול ביותר בתבל. הרה, אשת זאוס, שמעה זאת והחליטה להמיתו. לצורך כך היא משלחת את העקרב לרצחו, ואוריון אכן נעקץ למוות על ידי העקרב. רחמיו של זאוס נכמרו על אוריון, והוא מחליט לשימו בכיפת השמיים. הרה, מצדה, שמה בשמים את העקרב, כקבוצת הכוכבים עקרב, אך עומדת בתנאי שמציב זאוס, והוא ששני היריבים לא ייפגשו לעולם. ובאמת, כאשר אחת משתי קבוצות הכוכבים הללו זורחת, השנייה כבר שקעה - וכך שני היריבים לעולם אינם נפגשים.
סיפור אחר מספר שהאלה ארטמיס התאהבה באוריון עד כדי כך שהיא שכחה מחובותיה כאלת הירח. אפולו, אחיה, לא אהב זאת ולכן החליט לעשות מעשה. הוא גרם לה לשלוח את אחד מחציה נושאי-המוות אל אוריון מבלי שתדע. אוריון מת, ולאחר שנודע לה הדבר, ארטמיס העבירה אותו לשמים.
ייתכן שבמקרה זה שם מערכת הכוכבים קדם לאגדה, משום שהוצע ששם מערכת אוריון בא מאורו-אנא האכדי, ושהאגדה נבעה ממיקום המערכת בכיפת השמיים.
לפי מספר מקורות קבוצת אוריון מורכבת למעשה משלושה גופים בעלי שלוש זרועות, שתי רגליים מסועפות ואחת מרכזית וקטנה, ושלושה גופים תחומים במותניים. יחד עם גופים נוספים במזל מאזניים (שביל החלב, קבוצות הכוכבים ג'ירף, לינקס, תאומים, כלב גדול ועגלון), ייתכן שזהו מוצא האגדה על גריאון, שמהווה את אחת משתים עשרה המטלות של הרקולס.
המסתכל בשמיים יוכל לראות את החגורה כחגורתו של אוריון, מצפון לחגורה 2 כוכבים אשר הם כתפיו של אוריון ומעליהם משולש אשר הוא ראשו. מדרום לחגורה 2 כוכבים אשר הם רגליו של אוריון וביניהם כת הקשת שלו אשר מסומנת ב-3 כוכבים. ממזרח לכתפו הימנית של אוריון מס' כוכבים היוצרים קשת. הקשת מכוונת אל פר.
בתרבות

חברת הסרטים אוריון משתמשת בחלק המרכזי של הקבוצה בסרטון הלוגו שלה.
ראו גם

σ באוריון
ערפילית אוריון
זרוע אוריון
לקריאה נוספת

יגאל פת-אל - האנציקלופדיה של קבוצות הכוכבים, הוצאת קוסמוס (2005).
הערות שוליים

↑  אביתר כהן, על כסיל וכשיל (קבוצת כוכבים), באתר הניווט בתנ"ך
↑   הפיוט מראה כהן, באתר הפיוט והתפילה.
| --- | --- |
בקרת זהויות :  NLI: 987007550929105171  BNE: XX5402164  GND: 4172838-5  LCCN: sh85095656  NKC: ph353313  VIAF: 316432825   WorldCat (עם VIAF): 316432825 
קבוצת הכוכבים אוריון
ערפילית אוריון
מפת כוכבים
בליץ (סרט, 2024)

| --- | --- |

 בימוי:  סטיב מקווין
 הופק בידי:  טים ביבן, מייקל שפר, ארנון מילצ'ן, אריק פלנר, Adam Somner 
 תסריט:  סטיב מקווין 
 עריכה:  פיטר סקיברס 
 שחקנים ראשיים:  סירשה רונן פול וולר קתי בורק Benjamin Clementine סטיבן גראהם האריס דיקינסון ארין קלימן Leigh Gill Hayley Squires 
 מוזיקה:  הנס צימר
 צילום:  יוֹרִיק לֶה-סוֹ 
 מדינה:  ארצות הברית, הממלכה המאוחדת 
 חברה מפיצה:  אפל TV פלוס 
 הקרנת בכורה:  9 באוקטובר 2024 (פסטיבל הסרטים של לונדון) ארצות הברית 1 בנובמבר 2024
 משך הקרנה:  114 דק' 
 שפת הסרט:  אנגלית 
 סוגה:  דרמה היסטורית
 דף הסרט ב־IMDb
 
בליץ (באנגלית: Blitz) הוא סרט דרמה היסטורית משנת 2024 בבימויו של סטיבי מקווין שגם כתב את התסריט. בסרט מככבים סרשה רונאן, אליוט הפרנן, האריס דיקינסון, ארין קלימן, סטיבן גראהם, קתי ברק, פול וולר, לייגי גיל ובנג'מין קלמנטיין.
הסרט עתיד להיות מוקרן לראשונה כסרט הפתיחה של פסטיבל לונדון ב-9 באוקטובר 2024. הוא יעלה לאקרנים בהפצה מוגבלת ב-1 בנובמבר, לפני שיעלה לשירות הזרמת המדיה של אפל טי וי ב-22 בנובמבר.
תקציר העלילה

הסרט מתמקד בסיפורו של ילד צעיר, ג'ורג' (אליוט הפרנן), שמנסה לשרוד את מלחמת העולם השנייה ולחזור למשפחתו. ריטה (סרשה רונאן), אמו של ג'ורג', עובדת במפעל תחמושת בזמן שהבן נשלח לאזור כפרי להימלט מההפצצות. הסרט מציג את הקשר בין ריטה לבין ג'ורג' ואת מסעו של הילד שנמלט מהילדים האחרים ומנסה לחזור ללונדון. ג'ורג' נתקל באנשים שונים לאורך מסעו, כולל אנשים שמנסים לנצל אותו. הסרט משלב בין קטעים של מסעו של ג'ורג' לבין סצנות מרגשות של משפחתו והחיים בלונדון בזמן הבליץ.
צוות השחקנים

סרשה רונאן – ריטה, אם מודאגת המחפשת נואשות את בנה בן ה-9, ג'ורג', לאחר ששלחה אותו לכפר בזמן הבליץ.
אליוט הפרנן - ג'ורג'
האריס דיקינסון - ג'ק
ארין קלימן - דוריס
סטיבן גראהם - אלברט
קתי ברק - בריל
פול וולר - ג'רלד, אביה של ריטה.
לייגי גיל - מיקי דייוויס
בנג'מין קלמנטיין - איפה
הפקה

בנובמבר 2021 פורסם שמקווין יפיק, יכתוב ויביים סרט עלילתי חדש שייקרא בליץ בשביל Regency Enterprises. במרץ 2022 מקווין אישר שהפרויקט הבא שלו יעסוק בתושבי לונדון במהלך הבליץ של מלחמת העולם השנייה, ואף סיפר ששוחח על כך עם אן הנסיכה המלכותית כאשר זו העניקה לו תואר אבירות בטירת וינדזור. ביוני 2022 פורסם כי אפל רכשה את זכויות ההפצה.
הפקה > ליהוק

בספטמבר 2022 הוכרז שסרשה רונאן לוהקה לתפקיד הראשי בסרט, בדצמבר 2022 נוספו לצוות השחקנים האריס דיקינסון, ארין קלימן, סטיבן גראהם וקתי ברק, כמו גם הזמר והיוצר פול וולר בהופעתו הראשונה בסרט עלילתי. מאוחר יותר באותו החודש הוכרז שאל צוות השחקנים הצטרפו גם בנג'מין קלמנטיין, לייגי גיל, מיקה ריקסט, סי ג'יי בקפורד, היילי סקווירס וסאלי מסאהם.
הפצה

בספטמבר 2024, יצא הטריילר הראשון לסרט. הסרט יוקרן בבכורה עולמית ב-9 באוקטובר בערב הפתיחה של פסטיבל הסרטים של לונדון. הסרט יעלה בבתי קולנוע נבחרים ב-1 בנובמבר, ולאחר מכן יתחיל סטרימינג עולמי באפל TV פלוס ב-22 בנובמבר.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית - סרט עלילתי | הנס צימר | מועמדות |  |
| פרס המוזיקה במדיה של הוליווד | 20 בנובמבר 2024 | שיר מקורי – סרט עלילתי | "Winter Coat" – סרשה רונאן | מועמדות |  |
| פרס המוזיקה במדיה של הוליווד | 20 בנובמבר 2024 | שיר - ביצוע על המסך (סרט) | "Winter Coat" – סרשה רונאן | מועמדות |  |
| פרס איגוד מבקרי הקולנוע של לוס אנג'לס | 8 בדצמבר 2024 | עיצוב ההפקה הטוב ביותר | אדם סטוקהאוזן |  מקום שני |  |
| פרס סטלייט | 26 בינואר 2025 | עיצוב התלבושות הטוב ביותר | ג'קלין דוראן | מועמדות |  |
| פרס סטלייט | 26 בינואר 2025 | השיר המקורי הטוב ביותר | "Winter Coat" – ניקולס בריטל, סטיב מקווין וטאורה סטינסון | מועמדות |  |
הערות שוליים

↑   אורון שמיר, הסרט הזה רלוונטי עד אימה בשביל הקהל הישראלי, באתר הארץ, 12 בדצמבר 2024
↑  Pete Hammond, ‘Blitz’ Review: Saoirse Ronan Adds Fire To Steve McQueen’s Powerful British WWII Drama Focused On The Human Price Of War – London Film Festival, Deadline, ‏2024-10-09 (באנגלית אמריקאית)
↑  ארז דבורה, בין הרס לתקווה: "בליץ" מציע מבט ייחודי על האנושות בזמנים אפלים, באתר ynet, 27 בנובמבר 2024
↑  Mike Fleming Jr, Steve McQueen Sets Next Film ‘Blitz’ At New Regency, Where He Made Oscar-Winner ’12 Years A Slave’, Deadline, ‏2021-11-09 (באנגלית אמריקאית)
↑  Sir Steve McQueen receives knighthood, reveals details of new film 'Blitz', EW.com (באנגלית)
↑  Justin Kroll, Apple Lands Steve McQueen’s Next Feature Film ‘Blitz’, Deadline, ‏2022-06-06 (באנגלית אמריקאית)
↑  Justin Kroll, Saoirse Ronan To Star In Steve McQueen’s ‘Blitz’ For Apple Original Films And New Regency, Deadline, ‏2022-09-22 (באנגלית אמריקאית)
↑  Justin Kroll, Harris Dickinson, Elliott Heffernan, Erin Kellyman Among Those Joining Ensemble Of Steve McQueen’s ‘Blitz’ At Apple, Deadline, ‏2022-12-06 (באנגלית אמריקאית)
↑  K. J. Yossman, Steve McQueen’s World War 2 Feature ‘Blitz’ Rounds Out Cast With Benjamin Clementine, Leigh Gill and More (EXCLUSIVE), Variety, ‏2022-12-13 (באנגלית אמריקאית)
↑  Ellise Shafer, ‘Blitz’ Trailer: Saoirse Ronan Searches for Her Son During London Bombings in Steve McQueen’s World War II Drama, Variety, ‏2024-09-19 (באנגלית אמריקאית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
↑  Leo Barraclough, Jacques Audiard’s ‘Emilia Pérez’ Wins Best Film, Director, Screenwriter and Actress at European Film Awards, Variety, ‏2024-12-07 (באנגלית אמריקאית)
1 2  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
ג'ורדי (מוזיקאי)

| --- | --- |

 לידה:  20 בינואר 1987 (בן 38) קריית מוצקין, ישראל ישראל
 שם לידה:  ירדן פלג
 שם במה:  ג'ורדי 
 מוקד פעילות:  ישראל 
 סוגה:  פופ • היפ הופ • רגאטון
 שפה מועדפת:  עברית, עברית ישראלית 
 שיתופי פעולה בולטים:  איזי   רון נשר   סטטיק ובן-אל תבורי   אליעד נחום
 פרופיל ב-IMDb
 
ירדן פלג (נולד ב-20 בינואר 1987), הידוע בשם הבמה "ג'ורדי", הוא מוזיקאי, יוצר, מעבד ומפיק מוזיקלי ישראלי, שהתפרסם בשל עבודתו עם הצמד סטטיק ובן-אל תבורי. בשנים 2018–2019 שימש שופט ב"גוט טאלנט ישראל".
ביוגרפיה

פלג נולד בקריית מוצקין למלכה וצביקה פלג, שדרן רדיו. כילד נהג לבקר את אביו פעמים רבות בתחנת הרדיו. בגיל 12 החל ליצור מוזיקה באופן חובבני. בגיל 17 עזב את בית הספר והפיק את שירו הראשון, ובגיל 18 בנה אולפן הקלטות בביתו. את הכינוי "ג'ורד" קיבל מרולי אייזן, סולן ההרכב "KYD" כתרגום לאנגלית של השם ירדן. מאוחר יותר הפך השם ל״ג׳ורדי״.
בשנת 2013 פתח אולפן הקלטות משלו, והתחיל לעבוד כמפיק עצמאי. עד אותה שנה עבד פלג עם אמנים שונים כמו הרכב "KYD" מהקריות, סאבלימינל, פרויקט טווח ארוך, אופיר קידר, עומרי סבח ועוד.
בשנת 2014 הפיק את השיר "יהלום" של ליאור נרקיס.
בתחילת שנת 2014 הוציא לרדיו, יחד עם הראפר "איזי", את השיר "בין הבודדים". הווידאו קליפ לשיר הגיע למקום הראשון במצעד הרשמי של MTV וזכה להיות "קליפ השבוע".
השיר "לא הכל מן אללה", שגם אותו הפיק לאיזי, יצא בשנת 2015, נכנס לפלייליסט של גלגלצ והגיע למקום הראשון.
בשנת 2015 שיתף פעולה עם איזי ביצירת האלבום "לא לילדים".
את הזמר "סטטיק" הכיר ג'ורדי כשעבד על שיר של ההרכב KYD יחד עם אלון דה לוקו, אליו התלווה סטטיק. בשנת 2015 פנה אליו הראפר רון נשר (סקיי) על מנת לסייע בהקלטת השיר "#דוביגל". לאחר הצלחת השיר, פנו סטטיק ובן-אל תבורי לג'ורדי על מנת שיפיק להם שיר נוסף, ובאותה שנה הפיק ג'ורדי את השיר "ברבי". השיר זכה להצלחה גדולה ובהמשך יצאו הלהיטים "כביש החוף", "סלסולים", "סתם", "זהב", "טודו בום", "הכל לטובה", "נמסטה", "קאוואי" ו"גומיגם". ג'ורדי מוגדר כ"מפיק המוזיקלי" של ההרכב סטטיק ובן-אל תבורי, ואחראי על עיבוד השירים. הוא מופיע בקליפים שההרכב מפרסם, ושמו בהטיותיו השונות מופיע במילות חלק מהשירים; האזכור המוכר ביותר של שמו הוא "בוא'נה ג'ורדי הגזמת" המופיע בתחילת השיר "ברבי", וגם "ג'ורדי ג'ורדליש" בתחילת השיר "זהב".
בשנת 2017 זכה בפרס פריצת השנה של אקו"ם לשנת 2016, יחד עם סטטיק ובן-אל. באותה השנה ביקש ממנו גיא לרר להלחין את הפסקול של התוכנית "הצנרת".
לאור הצלחות הלהיטים שהפיק לסטטיק ובן-אל, שזכו למיליוני צפיות ביוטיוב, ושברו שיאים במוזיקה הישראלית, זכה ג'ורדי לחשיפה, והפיק שירים לאמנים נוספים כמו עברי לידר, נועה קירל, אביאור מלסה, דניאל יפה ושרית חדד, לה הפיק את השיר "היית איתה".
בפברואר 2018 החל לשמש כשופט בתוכנית "גוט טאלנט ישראל". במאי 2018 זכה בפרס הישג השנה ליוצר של אקו"ם לשנת 2017.
בשנת 2021 הלחין את השיר "בית משוגעים" של רן דנקר שזכה בשיר השנה. באותה השנה הלחין את הלהיט "בנות", בביצוע של אניה בוקשטיין, שירי מימון ואקו מורגנשטרן.
בשנת 2022 שיתף פעולה עם הזמרת נועה קירל בשיר "פנתרה".
ביוגרפיה > חיים אישיים

ג'ורדי נשוי לדורין, אב לשתי בנות. את מרבית שנות פעילותו העביר באולפן הקלטות בקריית ביאליק אותו השכיר מהאחים שמיר בע"מ ובו התבצעה עיקר עבודתו. ב-25 בספטמבר 2024 הודיע ג׳ורדי רשמית בחשבון הפייסבוק שלו כי הוא עוזב את ישראל ועובר להתגורר בלוס אנג׳לס, שם הקים אולפן הקלטות.
הערות שוליים

↑  סער גמזו, בקצב של ג'ורדי, באתר ישראל היום, 30 באפריל 2017
↑  רן בוקר, סטטיק ובן אל ומירה עוואד זכו בפרס אקו"ם, באתר ynet, 21 במאי 2017
↑   רן בוקר, ג'ורדי, הגזמת ועברת לשרית חדד? צפו בקליפ, באתר ynet, 28 בפברואר 2017
↑  שגיא בן נון‏, "שומר על פשטות": הרגע שבו חוה אלברשטיין ריגשה את אהוד בנאי, באתר וואלה, 31 במאי 2018
| סטטיק ובן-אל תבורי |
| --- | --- | --- |
| סטטיק • בן-אל תבורי   דיסקוגרפיה | סטטיק • בן-אל תבורי   דיסקוגרפיה |  |
| אלבומי אולפן | שבעה ירחים |  |
| מיני-אלבומים | לכאורה |  |
| סינגלים | "ברבי" • "כביש החוף" • "סלסולים" • "סתם" • "זהב"  • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |  |
| השתתפות בסינגלים | "דוביגל" |  |
| --- | --- |
בקרת זהויות :  NLI: 987007360693405171  MusicBrainz: b3adc494-af9d-40be-8f58-790d701ecc1b  VIAF: 32150940124626602831   WorldCat (עם VIAF): 32150940124626602831
אבטחה

ביתן בדיקה בשער מכון הרטמן בירושלים
אַבְטָחָה היא סך הפעולות והאמצעים המושקעים על מנת להגן על קיומו של אדם או ארגון ועל נכסיו ובכלל זה: חיי אדם, רכוש, מוניטין ומידע, כנגד פעולות זדון מכוונות המבוצעות על ידי אדם או ארגון עוין.
המושג אבטחה מתייחס, בין היתר, לאבטחה אזרחית, ומשמש גם את התחום הצבאי, החל מאבטחת מחנות קבע ומידע צבאי וכלה באבטחת כוחות מתמרנים, לרבות קווי לוגיסטיקה, במבצעים צבאיים והן את התחום האזרחי.
מטרה

על מנת להבין את מטרת האבטחה (בתחומים האזרחיים שלה) חשוב להבחין בין שני מושגים: ארגון ביטחוני וארגון מאובטח. בעוד הראשון מתייחס לארגונים שתכליתם וייעודם היא ייצור ביטחון ואבטחה (צבא, משטרה, שירותי ביטחון וכו') כשהביטחון או האבטחה, הם עיסוקם. השני – מתייחס לארגונים שייעודם הוא מתן שרות או ייצור מוצרים לשימושים אזרחיים ומשיקולים שונים מקיימים אצלם מערכי אבטחה כדי לאפשר תפקוד תקין והמשכיות (לרבות עסקית) של ארגון וחופש תנועה וביטחונו של אדם, גם במציאות וסביבה של איומים שונים. בארגונים אלו מערך האבטחה נתפס לא אחת כ"כורח הכרחי".
עיקרון פעולה

שתי הנחות יסוד עיקריות מונחות בבסיס הקמתו והפעלתו של מערך אבטחה: האחת – יתרון היוזמה נמצא בידי התוקף אשר מחליט על: המקום, הזמן, השיטה ועוצמת התקיפה. השנייה – היעדר מודיעין מוקדם להתרחשות הפיגוע או הפגיעה. היעדר מודיעין על כוונות לפגוע באדם או ישות ארגונית כלשהי, אין משמעותה שאין כוונה, אלא שלא ידוע על כך לגורם העוסק באיסוף המודיעין.
עיקרון פעולה > ניהול סיכונים

מאחר שלא ניתן להבטיח כי מידע מודיעיני יהא זמין בכל זמן, שומה על מערך האבטחה להיות מוכן לתת מענה לכל תרחיש בכל עת. ברור הוא שהדבר אינו אפשרי מהיבטים רבים ובכלל זה היבטים תפעוליים ותפקודיים של הגורם המאובטח, היבטים תקציביים ושחיקה מתמשכת של האנשים העוסקים בכך. לכן, נדרשים כלים שיאפשרו קביעת סדרי הקדימויות, ניהול הסיכונים וגידורם לצורך הקביעה על מה להגן. אלה כלי ניהול הסיכונים.
קיימים תחומים שונים של אבטחה ובכל אחד מהם, תשומות ושיטות שונות. עם זאת, בכל תחומי האבטחה קיים הכלי הבסיסי של ניהול סיכונים (Risk Management) המורכב משני תהליכים: הראשון – זיהוי האיומים הרלוונטיים ומכונה: "ניתוח הסיכונים" (Risk Analysis), והשני – "דירוג הסיכונים" (Risk Prioritization) או ניתוח סיכון-תועלת לפי רמות חומרת הנזק הצפוי וסבירות התרחשות הסיכון.
ניתוח סיכונים מבוצע לגבי איומים ספציפיים מול יעד מוגדר (מדינה, ארגון, מתקן, אדם, תהליכי עבודה, רכוש ועוד). הנוסחה לחישוב סיכון היא: [Risk =ƒ [Likelihood X Consequence, סיכון = [סבירות X נזק]. זיהוי, הגדרת האיומים ודירוגם מתבססים על מודיעין או הערכת קיומו של איום על בסיס ניסיון העבר או "החלטת מנהל" – בתהליך המכונה לא אחת "הערכת מצב".
עיקרון פעולה > גידור הסיכונים

לאחר ביצוע תהליך ניהול הסיכונים מתקבל גידור של הסיכונים מכל תרחיש איום. לכל איום או סיכון שזוהה, מגובש מענה מבצעי או מקצועי הכולל גם הקצאת משאבים, בהתאם לדירוג האיום. החלטה מוסמכת שלא להתייחס לאיום שזוהה, מהווה אף היא מענה לאיום.
ראו גם

אבטחה אזרחית
ביטחון שוטף
שמירה
תיאטרון אבטחה
הערות שוליים

↑  יואב זיתון, הערה פיקודית למח"ט בעקבות ירי הנ"ט מעזה לאוטובוס החיילים, באתר ynet, 17 בדצמבר 2018
| --- | --- |
בקרת זהויות :  PLWABN: 9810545731405606  BnF: cb133190265 (data)  GND: 4054790-5
הספרייה הלאומית של יוון

| --- | --- |


מבנה הספרייה עד 2017
 מיקום:  Λεωφόρος Ανδρέα Συγγρού 364 
 תאריך ייסוד:  1829 
 קואורדינטות:  37°56′29″N 23°41′32″E﻿ / ﻿37.941388888889°N 23.692222222222°E﻿ / 37.941388888889; 23.692222222222
 https://nlg.gr
  (למפת אתונה מוגדלת) הספרייה הלאומית של יוון(למפת אתונה רגילה) הספרייה הלאומית של יוון
 
הספרייה הלאומית של יוון ממוקמת באתונה, בירת יוון. הספרייה נוסדה בשנת 1832, על יסוד רעיון לייסד ספרייה לאומית, שעלה כבר בשנת 1824 במאמר בעיתון "גריק כרוניקלס", שקידם את רעיונות תנועת ההפילהלניזם לעצמאות יוון.
הספרייה הלאומית שוכנת בתוך בניין שתוכנן בסגנון נאו-קלאסי על ידי האדריכל הדני תאופיל הנסן והארכיטקט ארנסט זילר והיא חלק ממכלול של שלושה מבנים נאו-קלאסיים: האקדמיה הלאומית היוונית למדעים ואוניברסיטת אתונה. באוספי הספרייה ישנם כיום 4,500 כתבי יד, אוסף תסריטים ועתיקות. בין המוצגים הבולטים בספריה ניתן לציין את הפרסום הציבורי הראשון לכתבי היד של האפוסים והמזמורים של הומרוס ועוד. למעלה מ-5000 כתבי יד עתיקים וגם המהדורה הראשונה של הספר הראשון המודפס ביוונית משנת 1476.
מבנה הסיפריה

הטרילוגיה הנאו קלאסית של המבנים: הספרייה הלאומית, האוניברסיטה הלאומית והאקדמיה הלאומית נבנו בין השנים 1839 - 1888 לאחר שיוון זכתה לעצמאות מדינית. בשנים הללו אתונה הייתה עיר לא מפותחת והנוף האורבני שלה דמה לכפר. המבנים הססגוניים והמעוטרים מעניקים מושג אודות האדריכלות הקלאסית ששלטה באתונה בעת העתיקה. האדריכלות הנאו קלאסית פרחה וקיבלה תאוצה בין השנים 1750 - 1840 וכוונתה המוצהרת הייתה חזרה למסורת ולגישה הטהורה כפי שבאו לידי ביטוי באדריכלות ובאמנות הקלאסית של יוון ורומא בעת העתיקה. מבנה הספרייה נחשב לאחד המבנים הנאו קלאסים היפים ביותר בעולם. המבנה תחת השראת הארכיטקטורה של אתונה במאה ה-5 לפנה"ס בדומה למבנה הארכתיאון המוצב בכניסה המזרחית לאקרופוליס. בנייתו החלה בשנת 1861 והסתיימה לאחר עיכובים רבים רק ב-1885. הבניין מצופה בשיש ומעוטר בפסלים. בחזיתו מוצבים פסליהם של הפילוסופים סוקרטס ואפלטון, ומעליהם מתנוססים על גבי עמודי שיש גבוהים פסליהם של האלים המיתולוגיים אתנה ואפולו.
מבנה הסיפריה > הספרייה בעבר

הספרייה הלאומית של יוון הייתה ממוקמת בתחילת דרכה באי אגינה, היא הוקמה ביוזמתו של יואניס קפודיסטריאס. בשנת 1834 לאחר הכרזתה של אתונה כבירת יוון, הועברה הספרייה למבנה של בית מרחץ ציבורי במקור, באגורה הרומית של אתונה, ולאחר מכן נדדה למבנה של כנסיית Gorgoepikiis. בשנת 1866 התאחדה הספרייה הלאומית עם הספרייה של האוניברסיטה הלאומית ואז הוחלט לבנות את משכנה החדש בצמוד למבנה האוניברסיטה כחלק מהטרילוגיה.
במשך כ-120 שנים שימש מבנה זה כמקום משכנה של הספרייה הלאומית. הצפיפות והצורך באמצעים מודרניים לשימור הביאו לכך שהספרייה הועתקה בשנת 2018 ושולבה ב פרויקט התרבות הענק ע"ש סטברוס ניארכוס SNFCC.
מבנה הסיפריה > מרכז סטברוס ניארכוס

במרכז סטברוס ניארכוס שוכנות הספרייה הלאומית והאופרה הלאומית. המרכז הוא מבנה מרשים ומרובה זוויות בעל חזית מזכוכית הממוקם על גבעה בשכונת קליתאה (נוף יפה ביוונית) אל מול חוף הים של פאלירו. עלות הקמת המרכז המפואר נתרמה על ידי קרן מעזבונו של איל הספנות ניארכוס שנפטר בשנת 1996 בשווייץ. המבנה תוכנן על ידי ארכיטקט העל האטלקי רנזו פיאנו. 11 שנים נדרשו להשלים את הפרויקט בעלות של 617 מיליון דולר. הארכיטקט האטלקי רנזו פיאנו יישם בתכנונו את הגישה של שימוש במרחבים גדולים ופתוחים שנועדה לקרב אנשים: הוא יצר מעין פוליס מוקטנת הכוללת אגורה מקומית, פארק ותעלה מלאכותית באורך של 400 מטר שנבנתה לכבוד הנמל הקדום אשר שגשג במקום זה בעבר הקדום.
ה-SNFCC הוא מתחם ירוק שאפתני וחדשני עם חותמת Leed פלאטיניום. המשמעות שיש המון סטנדרטים וחוקים על מנת לזכות בחותמת הזה. בנוסף, המתחם עטור פרסים בהנדסה הביו-אקלימית שלו, שימור האנרגיה וקיימות המים, מה שהופך אותו למודל של קיימות סביבתית בעיצוב חלל ציבורי מודרני. גג הספרייה מכוסה בצמחים ים תיכוניים, רובם מיוון. גג הבניין מכוסה בשדר פוטו-וולטאי המייצר 3GWH. הגג תלוי בבולמים כדי להתמודד בסופות הוריקן במידת הצורך.